12. ฐานะการเงินและผลการดำเนินงาน

งบการเงินรวมในระยะ3 ปีที่ผ่านมา ตามเอกสารแนบ 7

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 8

อัตราส่วนทางการเงินในระยะ 3 ปี ที่ผ่านมา ตามเอกสารแนบ 9

  ผู้สอบบัญชีและนโยบายบัญชีที่สำคัญ

1.  ผู้สอบบัญชีของบริษัท คือ นายนที แสงอุดมเลิศ ผู้สอบบัญชีรับอนุญาตทะเบียนเลขที่ 300
    สำนักงานธรรมการย์การบัญชี

2.  สรุปรายงานการตรวจสอบ ของผู้สอบบัญชีในระยะ 3 ปี ที่ผ่านมา
    ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

3.  นโยบายการบัญชีที่สำคัญ

    1.  การรับรู้รายได้

  บริษัทรับรู้รายได้จากการขายเมื่อส่งมอบสินค้าเรียบร้อยแล้ว

2.  การตีราคาสินค้าคงเหลือ

  บริษัทฯตีตามราคาสินค้าคงเหลือตามราคาทุนหรือมูลค่าสุทธิที่จะได้รับแล้วแต่อย่างใดจะต่ำกว่าการเบิกจ่ายใช้เกณฑ์
  เข้าก่อน-ออกก่อน

3.  เงินลงทุนในบริษัทอื่น

  เงินลงทุนระยะสั้นเป็นหลักทรัพย์หุ้นทุนในความต้องการของตลาดถือเป็นหลักทรัพย์เพื่อค้า
  แสดงด้วยราคายุติธรรม โดยใช้ราคาปิดซึ่งซื้อขายครั้งสุดท้ายในตลาดหลักทรัพย์แห่งประเทศไทย
  ณ วันสิ้นปี ผลต่างจากการเปลี่ยนแปลงราคายุติธรรมแสดงในงบกำไรขาดทุน

  เงินลงทุนระยะยาวเป็นหลักทรัพย์หุ้นทุนในความต้องการของตลาดถือเป็นหลักทรัพย์เพื่อขาย
  แสดงในราคายุติธรรม โดยใช้ราคาปิดซึ่งซื้อขายครั้งสุดท้ายในตลาดหลักทรัพย์แห่งประเทศไทย ณ
  วันสิ้นปี ผลต่างจากการเปลี่ยนแปลงราคายุติธรรมแสดงใน ส่วนของผู้ถือหุ้น

  เงินลงทุนระยะยาว เป็นหลักทรัพย์นอกตลาด การลงทุนซื้อหุ้นจึงถือเป็นเงินลงทุนทั่วไป
  แสดงตามราคาทุน

4.  อสังหาริมทรัพย์รอการขาย แสดงในราคาทุน
    ซึ่งประกอบด้วยต้นทุนในการได้มาซึ่งที่ดินและค่าใช้จ่ายที่เกี่ยวข้องโดยครงรวมทั้งดอกเบี้ย

5.  ค่าเผื่อผลขาดทุนจากการด้อยค่าของสินทรัพย์
    พิจารณาจากข้อบ่งชี้ที่ทำให้เชื่อว่าสินทรัพย์อาจเกิดการด้อยค่า
    โดยคำนวณจากส่วนต่างของมูลค่าที่คาดว่าจะรับคืนที่ต่ำกว่าราคาตามบัญชีของสินทรัพย์

6.  ทรัพย์สินถาวรแสดงในราคาทุนหลังหักค่าเสื่อมราคาแล้วการคำนวณค่าเสื่อมราคา

  ใช้วิธีเส้น ตรงในอัตราค่าเสื่อมราคาเป็นดังนี้

  ----------------------------------------------- -----------------------
  ที่ดิน                                             ไม่คิดค่าเสื่อมราคา

  อาคารและค่าปรับปรุงสถานที่                           5%

  อุปกรณ์อื่น                                         20%

  สิทธิการเช่าตัดจ่ายตามอายุสัญญา                        
  ----------------------------------------------- -----------------------

  3.7 รายการบัญชีที่เป็นเงินตราต่างประเทศบันทึกอัตราแลกเปลี่ยน ณ วันที่เกิดรายการ ทรัพย์สิน
  ที่คงค้างอยู่ ณ วันปิดบัญชีบันทึกตามอัตราถัวเฉลี่ยที่ธนาคารพาณิชย์รับซื้อ ส่วนหนี้สินที่เป็น
  เงินตราต่างประเทศคงค้างอยู่ ณ วันปิดบัญชีบันทึกตามอัตราถัวเฉลี่ยที่ธนาคารพาณิชย์ขาย

  กำไรขาดทุนจากอัตราแลกเปลี่ยนระหว่างปีได้รวมในงบกำไรขาดทุน

  3.8 ค่าเผื่อหนี้สงสัยจะสูญ บริษัทฯ จัดให้มีค่าเผื่อหนี้สงสัยจะสูญสำหรับหนี้ที่คาดว่าจะ
  เก็บหนี้ไม่ได้ตามประสบการณ์ในการเก็บหนี้ของบริษัท

  3.9 กำไร(ขาดทุน) ต่อหุ้น คำนวณโดยการหารกำไร (ขาดทุน) สุทธิ ด้วยจำนวนหุ้นที่
  ออกจำหน่าย

คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

ผลการดำเนินงาน

ในปี 2544 บริษัทฯได้รับผลกระทบอย่างมากจากการที่สินค้าล้นตลาด
การลดลงของจำนวนนักท่องเที่ยวเนื่องจากการเกิดวินาศกรรมที่ประเทศสหรัฐอเมริกา
การใช้กลยุทธ์ทางด้านราคาโดยการลดราคาของคู่แข่งขัน
และอัตราดอกเบี้ยที่ลดต่ำลงซึ่งมีผลกระทบโดยตรงต่อกลุ่มเป้าหมายของบริษัท
บริษัทฯมีรายได้รวมจำนวน 407.03 ล้านบาท ขาดทุนจำนวน 5.11 ล้านบาท ผลขาดทุนสุทธิต่อหุ้น
0.43 บาท เปรียบเทียบกับรายได้รวมจำนวน 505.23 ล้านบาท และกำไรสุทธิจำนวน 10.10
ล้านบาท ผลกำไรสุทธิต่อหุ้น 0.84 บาท ในปี 2543

บริษัทฯมีรายได้จากการขายในปี 2544 จำนวน 377.41 ล้านบาท ลดลงจากปี 2543 จำนวน
111.53 ล้านบาท หรือเท่ากับร้อยละ 22.81 มีรายได้อื่น 29.63 ล้านบาทเพิ่มขึ้น 13.5 ล้านบาท
หรือเท่ากับร้อยละ 83.7 เนื่องจากมีกำไรจากการปริวรรตเงินตรา 6.4 ล้านบาท
มีอัตรากำไรขั้นต้นที่ร้อยละ 43.57 ปี 2543 มีอัตรากำไรขั้นต้นที่ร้อยละ 39.94
อัตรากำไรขั้นต้นที่เพิ่มขึ้นเนื่องจากบริษัทฯไม่ได้มุ่งใช้กลยุทธ์การแข่งขันทางด้านราคา

ค่าใช้จ่ายในการขายและบริหารของปี 2544 จำนวน 183.08 ล้านบาท ลดลงจากปีก่อน 3.67
ล้านบาท หรือเท่ากับร้อยละ 1.96 ค่าใช้จ่ายที่ลดลงน้อยกว่ายอดขายที่ลดลง
เนื่องจากบริษัทมีค่าใช้จ่ายในการปรับปรุงร้านสาขา ,การโฆษณาและ การประชาสัมพันธ์
ซึ่งยังต้องดำเนินการ อย่างต่อเนื่อง บริษัทฯรับรู้ผลขาดทุนจากการด้อยค่าของสินทรัพย์จำนวน 4.25
ล้านบาท เพิ่มขึ้น 3.08 ล้านบาทหรือเท่ากับร้อยละ 263

ดอกเบี้ยจ่ายจำนวน 7.45 ล้านบาท ลดลงจากปีก่อน 1.0 ล้านบาท หรือเท่ากับร้อยละ 11.9
ทั้งนี้เนื่องจากในระหว่าปีบริษัทมีการจ่ายคืนเงินกู้ยืม อีกทั้งอัตราดอกเบี้ยที่ต่ำลง
และค่าเงินบาทที่แข็งขึ้นเมื่อเทียบกับปี 2543 จึงทำให้ดอกเบี้ยจ่ายปี 2543น้อยลง

อัตราผลตอบแทนต่อผู้ถือหุ้น บริษัทจ่ายเงินปันผลสำหรับปี 2543 เป็นเงิน 6 ล้านบาท เท่ากับร้อยละ
59.4 ของกำไรสุทธิปี 2543 ซึ่งสอดคล้องกับนโยบายการจ่ายเงินปันผลของบริษัทฯ

ฐานะการเงิน

บริษัทฯมีสินทรัพย์รวม ณ วันที่ 31 ธันวาคม 2544 จำนวน 644.61 ล้านบาท ลดลงร้อยละ 8.44
เมื่อเปรียบเทียบกับสินทรัพย์รวม ณ สิ้นปี 2543 จำนวน 704.04 ล้านบาท
สินทรัพย์แบ่งออกเป็นประเภทต่างๆ คือ สินทรัพย์หมุนเวียน จำนวน 195.10 ล้านบาท
คิดเป็นสัดส่วนร้อยละ 30.27 อสังหาริมทรัพย์รอการขาย90.00 ล้านบาทคิดเป็นสัดส่วนร้อยละ
13.96 เงินลงทุนและเงินให้กู้ยืม จำนวน 119.44 ล้านบาท คิดเป็นสัดส่วนร้อยละ 18.53 ที่ดิน
อาคาร และอุปกรณ์ จำนวน 219.77 ล้านบาท คิดเป็นสัดส่วนร้อยละ 34.09และ
สินทรัพย์อื่นจำนวน 20.3 ล้านบาท คิดเป็นสัดส่วนร้อยละ 3.15

ในปี 2543 สินทรัพย์หมุนเวียนจำนวน 195.10 ล้านบาท มีจำนวนลดลง 26.73 ล้านบาท
คิดเป็นสัดส่วนร้อยละ 12.05 เมื่อเปรียบเทียบกับปี 2543
อย่างไรก็ตามความเพียงพอของสภาพคล่องยังอยู่ในเกณฑ์ดี
โดยพิจารณาจากอัตราส่วนสภาพคล่องสินทรัพย์หมุนเวียนต่อหนี้สินหมุนเวียนเปลี่ยนแปลงในอัตรา
1.55 เท่า ในปี 2543มีอัตรา1.33 เท่า ลูกหนี้การค้าและตั๋วเงินรับจำนวน 102.09 ล้านบาท
มีจำนวนลดลง 31.38 ล้านบาทคิดเป็นสัดส่วนร้อยละ 23.51 อัตราการหมุนเวียนของลูกหนี้ 3.2
เท่า ปี 2543 เท่ากับ 4.1 เท่า ทำให้ระยะเวลาเรียกเก็บหนี้เฉลี่ยยาวขึ้นคือเฉลี่ย 112 วัน ปี
2543 เฉลี่ย 88 วัน อัตราหมุนเวียนสินค้าคงเหลือ 2.74 เท่า ในปี 2543 เฉลี่ย 3.95 เท่า
ทำให้ระยะเวลาการขายเฉลี่ยนานขึ้นคือเฉลี่ย 131 วัน

เงินลงทุนและเงินให้กู้ยืมลดลง 14.04 บาท เนื่องจากการขายลดตั๋วสัญญาใช้เงินของกรุงไทยธนกิจ
จำนวน 25.67 ล้านบาท และการที่ตลาดหุ้นปรับตัวสูงขึ้น
ทำให้การขาดทุนที่ยังไม่เกิดขึ้นจากการปรับราคายุติธรรมหลักทรัพย์เผื่อขายมีจำนวน 0.57 ล้าน
ในปี 2543 จำนวน 13.75ล้านบาท

หนี้สินรวมสิ้นสุด ณ วันที่ 31 ธันวาคม 2544 จำนวน 182.29 ล้านบาท ลดลงจากปี 2543 ร้อยละ
24.26 เมื่อเปรียบเทียบกับหนี้สินรวม ณ สิ้นปี 2543 จำนวน 240.68 ล้านบาท
โดยแบ่งออกเป็นหนี้สินหมุนเวียนจำนวน 126.03 ล้านบาท คิดเป็นร้อยละ 69.14
หนี้สินระยะยาวจำนวน 50.72 ล้านบาท คิดเป็นร้อยละ 27.82 หนี้สินอื่นจำนวน 5.54
ล้านบาทคิดเป็นร้อยละ 3.04

ในปี 2544 ได้ชำระคืนเงินกู้ยืมจำนวน 51.85 ล้านบาท ปี 2543 ชำระคืนเงินกู้ 15 ล้านบาท
ความเหมาะสมของโครงสร้างเงินทุนอยู่ในเกณฑ์ปกติ คือ 0.39 เท่า ปี 2543 คือ 0.54 เท่า
อัตราส่วนความสามารถชำระดอกเบี้ย 6.42 เท่า ปี 2543 คือ 2.81 เท่า ซึ่งทั้งสองตัวชี้วัด
สามารถยืนยันได้ว่าโครงสร้างเงินทุนปัจจุบันมีความเหมาะสม

ในส่วนของผู้ถือหุ้นสิ้นสุด ณ. วันที่ 31 ธันวาคม 2544 จำนวน 462.32 ล้านบาท
ซึ่งมีจำนวนลดลง1.05 ล้านบาท คิดเป็นสัดส่วนร้อยละ 0.23 จากปี 2543
บริษัทฯบันทึกผลขาดทุนที่ยังไม่เกิดขึ้นจากการปรับราคายุติธรรมหลักทรัพย์เผื่อขาย 0.57 ล้านบาท
ลดลงจากปี 2543 ซึ่งมีผลขาดทุน 13.08 ล้านบาท และจ่ายเงินปันผลจำนวน 6 ล้านบาท ขาดทุน
5.11 ล้านบาท ปี 2543 มีกำไร10.10 ล้านบาท

นอกเหนือจากคำอธิบายและการวิเคราะห์เกี่ยวกับการเปลี่ยนแปลงฐานะการเงินและผลการดำเนินงานของบริษัทฯในปี
2544 ซึ่งครอบคลุมถึงเนื้อหา ความเหมาะสมของโครงสร้างเงินทุนฐานะการเงินของบริษัท
ผลการดำเนินงานตามงบกำไรขาดทุน
ตลอดจนการเปลี่ยนแปลงของรายการในงบดุลและอัตราส่วนทางการเงินที่สำคัญ

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น อันอาจจะมีผลกระทบต่อฐานะการเงิน

  และผลการดำเนินงานของบริษัท